În showbiz ca-n politică. O vedetă de la Antena 1 pleacă la Kanal D
- Cristian Raducanu
- 12 martie 2024, 19:11
Trădare în trustul Antena 1. Câștigătoarea sezonului 10 "Chefi la Cuțite" a decis să plece de la emisiunea care a făcut-o celebră, la ultimul proiect demarat de Kanal D. Turcii vor să rupă "gura târgului" cu un format identic cu cel de la Pro Tv, și anume "Insula de 1 milion".
Un format care, de atlfel, a fost achiziționat de stația din Pache Protopopescu de la Kanal D. De asemenea, postul turc de televiziune a readus-o pe micile ecrane și pe Teo Trandafir, care prezintă cu Ilinca Vandici o emisiune cu și despre celebrități.
"Insula de 1 Milion", promisiunea turcilor de la Kanal D
"Insula de 1 milion" este ultimul proiect media care poate fi urmărit în această primăvară, pe lângă Survivor sau "Chefi la Cuțite". Totodată, este un reality show care se vrea a fi cea mai mare miză din istoria televiziunii post-decembriste.
Peste 50 de concurenți își vor pune la încercare limitele în Republica Dominicană. Participanții nu vor avea acces la niciun mijloc de comunciare. Așa cum sugerează și titlul câștigătorul pleacă acasă cu un milion de lei. Primul episod debutează sâmbătă, 16 martie, de la ora 21. Show-ul este prezentat de Cosmin Cernat și se va difuza de trei ori pe săptămână: sâmbătă, duminică, iar luni se va difuza de la ora 20:00.
Câștigătoarea Chefi la Cuțite pleacă la Kanal D
Producătorii emisiunii "Insula de 1 milion" au anunțat că 15 concurenți sunt figuri cunoscute din showbiz care au participat și la alte emisiuni. Una din concurente este Florica Baboi, cea care a câștigat sezonul 10 Chefi la Cuțite. În vârstă de 38 de ani, Flori așa cum este alintată de apropiați are un mic restaurant lângă Paris.
Florica Baboi a câștigat ediția 10 din "Chefi la Cuțite" din echipa lui Sorin Bontea. La scurt timp după ce a câștigat marele premiu, Flori a declarat că-i va investi în mica afacere pe care o are lângă capitala Franței.
"Viața mea nu s-a schimbat foarte mult, lucrez ca și până acum. Sunt și voi rămâne aceeași persoană. Premiul o să îl investesc în proiectul meu. O să îmi măresc echipa de catering.(…) Este un chef și un caracter deosebit (n.r. Sorin Bontea). Mă bucur că am lucrat cu el și că l-am cunoscut", a spus câștigătoarea sezonului 10, potrivit a1.ro.
Cine mai participă la emisiunea "Insula de 1 milion"
Ionuț Sugacevshi este un alt personaj faimos care și-a anunțat prezența la "Insula de 1 milion". Poreclit Jaguaru, Ionuț este un practicant de kickboxing și a mai participat la primul sezon Exatlon România, unde s-a plasat pe locul doi.
Influencerul Iulian Lemnaru, fostul partener al mai celebrei Andrei Gogan va participa, de asemenea, la ultimul proiect media de la Kanal D. Lista vedetelor care participă la "Insula de 1 milion" este completată de Murariu Carina Maria, fostă concurentă "Bravo, ai stil", sezonul 8.
O altă concurentă a emisiunii a mai participat la un show în trecut, difuzat tot la Kanal D. Este vorba despre Murariu Carina Maria, care a fost concurentă la Bravo, ai stil!, în sezonul 8, potrivit paginademedia.ro.